kardosdrur/scandi-wiki huggingface dataset:
Demonstrationerne i Hongkong i 2014

Demonstrationerne i Hongkong i 2014 også kaldet Paraplybevægelsen og Paraplyrevolutionen er en række demonstrationer i flere centrale dele af Hongkong rettet mod den kinesiske regering i Beijings forsøg på at ændre valgloven for Hongkong. Ændringen vil medføre at borgerne i Hongkong kun kan vælge mellem kandidater til positionen som regeringschef i Hongkong, når kandidaterne i forvejen er blevet godkendt af regeringen i Beijing.

Baggrund 
Regeringen i Beijing forpligtede sig i en traktat med Storbritannien i 1984 til at lade Hongkong beholde sine demokratiske institutioner efter at territoriet i 1997 blev overdraget til Kina. Princippet blev kaldt Et land - to systemer.
Regeringen i Beijing har dog siden 1997 - i modstrid med dette princip - indført en række love, der medfører omfattende indskrænkninger i grundlaget for de demokratiske instituioner i territoriet.

Der har været demonstrationer i det centrale Hongkong siden 2013, hvor en gruppe ved navn Occupy Central demonstrerede og opfordrede til civil ulydighed.
Nyheden om ændringen af valgloven medførte omfattende demonstrationer i hele det centrale Hong Kong, og repræsentanter for studentersammenslutning i Hongkong krævede på bevægelsens vegne regeringschefen i Hongkong C.Y. Leungs afgang.

Hongkong
Opstande
Begivenheder i 2014
Demonstrationer
Markedsmodning

Markedsmodning er aktiviteter, som er med til at åbne markeder for produkter og serviceydelser. Aktiviteterne kan blandt andet være test af produktet eller serviceydelsen hos fx en potentiel kunde eller slutbruger. Heri er ligeledes inkluderet en tilpasning af løsningen.

Markedsmodningen har til formål, at afklare eventuelle problemer med produktet eller serviceydelsen inden markedsintroduktionen. Det er med til, at sikre, at produktet eller serviceydelsen er tilpasset, således at der kan opnås højst mulig chance for kommerciel succes. Markedsmodning skal understøtte innovation til fordel for vækst i virksomheden.

Således opfattes markedsmodning som aktiviteter, der er med til at åbne markeder for virksomhedernes innovative produkter og serviceydelser. Markedsmodning kan både finde sted ved at styrke efterspørgslen og udbuddet af innovative løsninger. Markedsmodningsaktiviteter skal hjælpe virksomhederne med at krydse gabet fra kun at nå det smalle marked til at komme på det brede marked. Michael Porter har udviklet en teori om markedsudviklingens faser fra startfasen til det modne marked.

Strategier for markedsmodning 
Virksomheders vej til markedet med nye innovative løsninger er målrettet to typer markeder: Det tidlige og relativt lille marked bestående af teknologientusiastiske og visionære kunder samt det væsentligt større mainstreammarked, hvor kunderne har en mere pragmatisk og konservativ holdning til nye løsninger. Det tidlige marked er ofte et nichemarked med relativt begrænset konkurrence, mens mainstream-markedet er præget af mange aktører og hård konkurrence. De to typer markeder stiller vidt forskellige krav til virksomhedernes strategier, forretningsplaner og kommunikation. Hvor kunderne på det tidlige marked søger en teknologisk revolution, vil kunderne på mainstream-markedet hellere have en risikominimeret evolution. Dette afspejles i konkurrenceparametrene på mainstream-markedet, der typisk er driftssikkerhed, effektivitet og pris.

For at overkomme de barrierer, der findes ved indgangen til disse to overordnede markeder kan man som virksomhed sørge for at teste løsningen inden markedsintroduktionen. At introducere nye produkter og serviceydelser på markedet kræver kapital. Udover behovet for kapital er der en række barrierer, som knytter sig til særligt innovative produkter og serviceydelser.

Noter

Litteratur 
Peter Lynggaard (2014): Driftsøkonomi, Handelshøjskolens Forlag, 
af

Økonomi
Brændende kærlighed (ret)

Brændende kærlighed er en dansk madret. Den består traditionelt af kartoffelmos,  stegte bacontern og løg stegt i baconfedtet. Den serveres ofte med syltede rødbeder og drysset med purløg eller persille.

Referencer 

Mad fra Danmark
Kartoffelretter
Vändåtberget

Vändåtberget er et naturreservat i Örnsköldsviks kommun i Sverige der blev oprettet i år 1989, og dækker 345 ha. Området omfatter søerne Inner-Abborrtjärnen, Älgtjärnen, Lill-Abborrtjärnen og Stor-Abborrtjärnen.

Referencer

Eksterne henvisnigner 

Naturreservater i Sverige
Ångermanland
William Henry Cavendish-Bentinck, 3. hertug af Portland

William Henry Cavendish-Bentinck, 3. hertug af Portland KG PC (født 14. april 1738, død 30. oktober 1809) var en britisk statsmand. Han var premierminister to gange.

Premierminister 
Hertugen af Portland var premierminister og leder af Overhuset fra april til december 1783. Hans anden periode som premierminister var fra marts 1807 og til oktober 1809.

Andre ministerposter 
Hertugen af Portland var indenrigsminister fra 1794 til 1801. Han fortsatte som formand for statsrådet i 1801–1805. Han var Minister uden portefølje i 1805–1806.

Slægten Cavendish-Bentinck 
William Henry Cavendish-Bentinck var gift med Lady Dorothy Cavendish (1750–1794). Hun var datter af premierminister William Cavendish, 4. hertug af Devonshire.

William og Dorothy Cavendish-Bentinck fik seks børn, og de grundlagde slægten Cavendish-Bentinck. Slægtens sidste hertug døde i 1990, mens hertuginden døde i 2004. Deres datter Lady Barbara Cavendish-Bentinck er født efter 1948.

William og Dorothy Cavendish-Bentincks tredje ældste søn Lord Charles Cavendish-Bentinck (1780–1826) blev farfar til Cecilia Nina Cavendish-Bentick (1862–1938), oldefar til dronningemoderen (dronning Elizabeth) (1900–2002), og tipoldefar til dronning Elisabeth 2. af Storbritannien (født 1926).

Lord Charles Cavendish-Bentinck blev desuden farfar til den 6. hertug af Portland, der havde titlen i 1879–1943. Han blev også oldefar til den 7. hertug, der havde titlen i 1943–1977.

William og Dorothy Cavendish-Bentincks yngste søn Lord Frederick Cavendish-Bentinck (1781-1828) blev oldefar til den 8. og 9. hertug, der havde titlerne i 1977–1990.

Grever Bentinck og jarler af  Portland 
Efter den 9. hertug af Portland døde i 1990, er jarlene af Portland  overhoveder for den engelske gren af slægten Bentinck.

I 1732 gav kejser Karl 6. en gren af slægten den tysk-romerske (og hollandske) titel greve Bentinck. Denne grevelige titel blev anerkendt i Storbritannien i 1886. 

Henry Noel Bentinck (1919–1997) blev den 7. greve Bentinck i 1932, og han blev den 11.  jarl af Portland i 1990.

Se også  
 Slægten Bentinck

Premierministre fra Storbritannien
Lord Presidents of the Council
Indenrigsministre fra Storbritannien
Ledere af Overhuset
Alfred Olsen (politiker)

Alfred Olsen (30. marts 1947 i Tórshavn) er en færøsk tjenestemand og politiker (Sambandsflokkurin).

Han har uddannelse indenfor regnskab fra Føroya Handilsskúli, bankuddannelse, forvaltningsdiplom og kystskippereksamen. Han har været kommunalsekretær (kommunalchef) i Nes kommuna siden 1977.

Olsen har været indvalgt til Lagtinget fra Eysturoy fra 1998 til 2015.. Han var formand for Lagtingets justitsudvalg 2004–2008. Fra 2008-2011 var han medlem af Lagtingets justitsudvalg, næstformand i Lagtinget og parlamentarisk leder. Olsen var næstformand i Sambandsflokkurin 2001–2007. Han opnåede ikke genvalg ved lagtingsvalget 2015.

Han er søn af Jens Christian Olsen og halvbror til Jógvan I. Olsen, begge Sambandsflokkurin-politikere.

Lagtingsudvalg 
2011-2015 medlem af Lagtingets Formandsskab
2008–2011 medlem af Justitsudvalget
2004–2008 medlem af Erhvervsudvalget
2004–2008 formand for Justitsudvalget
2002–2004 formand for Velfærdsudvalget
1998–2002 næstformand for Erhvervsudvalget

Referencer 

Lagtingsmedlemmer fra Færøerne
Politikere fra Sambandsflokkurin
Personer fra Østerø
Bankfolk fra Danmark
Kvalifikation til 1. division i ishockey 1974-75

Kvalifikationen til 1. division i ishockey 1974-75 var en turnering, hvor seks hold spillede om fire ledige pladser i 1. division i ishockey 1974-75. Turneringen havde deltagelse af nr. 7, 8, 9 og 10 fra 1. division i 1973-74 samt nr. 1 og 2 fra 2. division i 1973-74, Brøndby IC og Tårnby Boldklub, og de seks hold spillede en dobbeltturnering alle-mod-alle, hvilket gav ti kampe til hvert hold.

De fire bedst placerede hold, Rødovre SIK, AaB, Brøndby IC og HIK, kvalificerede sig til den efterfølgende sæson i 1. division, mens de sidste to hold i 1974-75 måtte spille i 2. division.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)
 Politiken, 4. marts 1974, s. 18.
 Metal Ligaen - RETRO: "DEN LILLA FARE FRA BRØNDBY" forsvandt hurtigt igen (18. april 2020)

Noter 

Ishockey i 1974
Ishockey i Danmark
Kvalifikation til 1. division i ishockey 1975-76

Kvalifikationen til 1. division i ishockey 1975-76 var en turnering, hvor seks hold spillede om fire ledige pladser i 1. division i ishockey 1975-76. Turneringen havde deltagelse af nr. 7, 8, 9 og 10 fra 1. division i 1974-75 samt nr. 1 og 2 fra 2. division i 1974-75, Hvidovre IK og IK Aalborg, og de seks hold spillede en dobbeltturnering alle-mod-alle, hvilket gav ti kampe til hvert hold.

De fire bedst placerede hold, AaB, Vojens IK, HIK og Hvidovre IK, kvalificerede sig til den efterfølgende sæson i 1. division, mens de sidste to hold i 1975-76 måtte spille i 2. division.

Brøndby IC blev diskvalificeret fra kvalifikationsspillet og tvangsnedrykket til 2. division, eftersom klubben havde aflønnet Dwight Watson med 1.200 kr. mere om måneden end det var tilladt at udbetale til spillende trænere med amatørstatus.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)

Noter 

Ishockey i 1975
Ishockey i Danmark
Jákup Mikkelsen (politiker)

Jákup Mikkelsen (22. august 1957 i Klaksvík) er en færøsk erhvervsmand og politiker (Fólkaflokkurin).

Han var medlem af kommunestyret i Klaksvík 1984–1992. Mikkelsen var vicerepræsentant til Lagtinget fra Norðoyar 2002–2008, og mødte fast for Anfinn Kallsberg 2002–2004 samt for Jógvan við Keldu 2004–2005. Mikkelsen blev i 2008 indvalgt på eget mandat. Han var formand for Lagtingets velfærdsudvalg 2008–2011 og fiskeriminister i Kaj Leo Johannesens anden regering 2011–2012. Mikkelsen var Fólkaflokkurins parlamentariske leder fra 2012, og fungerede også i denne rolle 2008–2011. Han blev genvalgt til lagtinget i 2015 og 2019.

Han er uddannet lærer fra Føroya Læraraskúli fra 1984, men har i de senere år været daglig leder i J.F. Kjølbro Heilsøla i Klaksvík.

Lagtingsudvalg 
2011–2015 formand for Udenrigsudvalget
2011-2015 medlem af Finansudvalget
2008–2011 formand for Velfærdsudvalget
2004–2005 medlem af Kulturudvalget
2002–2004 medlem af Kontroludvalget
2002–2004 medlem af Kulturudvalget

Referencer 

Lagtingsmedlemmer fra Færøerne
Politikere fra Fólkaflokkurin
Fiskeriministre fra Færøerne
Personer fra Klaksvik
Kvalifikation til 1. division i ishockey 1976-77

Kvalifikationen til 1. division i ishockey 1976-77 var en ishockeyturnering, hvor seks hold spillede om fire ledige pladser i 1. division i ishockey 1976-77. Turneringen havde deltagelse af nr. 7, 8, 9 og 10 fra 1. division i 1975-76 samt nr. 1 og 2 fra 2. division i 1975-76, Frederikshavn IK og IK Skovbakken, og de seks hold spillede en dobbeltturnering alle-mod-alle, hvilket gav ti kampe til hvert hold.

De fire bedst placerede hold, Herning IK, Vojens IK, Hvidovre IK og HIK, kvalificerede sig til den efterfølgende sæson i 1. division, mens de sidste to hold i 1976-77 måtte spille i 2. division.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)

Noter 

Ishockey i 1976
Ishockey i Danmark
Kvalifikation til 1. division i ishockey 1977-78

Kvalifikationen til 1. division i ishockey 1977-78 var en ishockeyturnering, hvor seks hold spillede om to ledige pladser i 1. division i ishockey 1977-78. Turneringen havde deltagelse af nr. 7, 8, 9 og 10 fra 1. division i 1976-77 samt nr. 1 og 2 fra 2. division i 1976-77, Frederikshavn IK og IK Aalborg, og de seks hold spillede en dobbeltturnering alle-mod-alle, hvilket gav ti kampe til hvert hold.

De to bedst placerede hold, Esbjerg IK og Rungsted IK, kvalificerede sig til den efterfølgende sæson i 1. division, mens de sidste fire hold i 1977-78 måtte spille i 2. division.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)
 HVEM HVAD HVOR 1978

Noter 

Ishockey i 1977
Ishockey i Danmark
Diseases Database

Diseases Database er en gratis database på internettet som har information om forhold mellem medicinske tilstande, symptomer og medicinering.

Den anvender sig af Unified Medical Language System, et kompendium af "kontrollerede vokabularer", se emnebetegnelser.

Eksterne henvisninger
 "Diseases Database" , hjemmeside
 "Medicinske søgeværtøjer"  fra  Syddansk Universitet, Sdu.dk/bibliotek
 Wikidata Property 557

Sygdomme
Netdatabaser
Autoroute A9

Autoroute A9, også kendt som La Languedocienne og La Catalane, er en fransk motorvej. Den starter ved et motorvejskryds med Autoroute A7 ved Orange, og ender ved den spanske grænse i Pyrenæerne, hvor den går over i den spanske motorvej Autopista del Mediterráneo. Den følges med  og .

A9 er tresporet fra dens begyndelse i Cote d'Azur-området og indtil frakørsel 41 ved Perpignan Nord. Hele motorvejen er en betalingsmotorvej, styret af Vinci Autoroutes, og prisen for at køre gennem hele A9 er 23,4 € (pr. 1. februar 2014).

A9 er den tredjemest trafikerede motorvej i Frankrig, efter Autoroute A1 og Autoroute A7.

Europaveje 
, som går fra Inverness i Skotland til Algeciras i Spanien, følger A9 fra start til slut.
, som går fra Lissabon i Portugal til Gürbulak i Tyrkiet, følger A9 fra krydset med A7 i Orange og til motorvejskrydset med A61 i Narbonne.

Referencer 

Motorveje i Frankrig
Kettenkamp

Kettenkamp er en kommune med godt 1.700 indbyggere (2013) beliggende i Samtgemeinde Bersenbrück, i den nordlige del af Landkreis Osnabrück, i den tyske delstat Niedersachsen.

Geografi 
Kettenkamp ligger i den sydlige del af landskabet Artland få kilometer nord for Ankumer Höhe. Kommunen liger ved den nordvestlige ende af vom Naturpark Nördlicher Teutoburger Wald-Wiehengebirge.

Nabokommuner 
Kettenkamp grænser mod nord til Menslage, mod øst til Nortrup, mod syd til Ankum og mod vest til Eggermühlen og Berge.

Eksterne kilder/henvisninger 

 Byens websted

Kommuner i Niedersachsen
Love (Angels & Airwaves album)

Love er det tredje studie album af den alternativ rock gruppe Angels and Airwaves. Albummet blev udgivet den 12. februar på Fuel TV, og den 14. februar på Modlife. Albummet kunne efter udgivelsen købe gratis på grund af "corporate underwriting". En "special edition" hard back cd, med en medfølgende ekstra cd med nyt musik fra bandet, blev sat til at blive udgivet den 22 marts, 2011. Det blev annunceret i en Q&A.

Produktion 
Den 12 januar 2011 udgav banden en promotionel video med titlen "C:\Transmission_Love", som indeholdt et kort preview af Flight of Apollo.

Referencer 

Rockalbum fra USA
Album fra 2010
Grænseovergang

Grænseovergange er steder, hvor man kan passere grænsen mellem to lande. Inden for Schengen-området er begrebet lidt udstrakt, idet man kan ikke skal krydse grænsen mellem to Schengen-lande ved en grænseovergang. Her mener man med grænseovergang som regel et sted, hvor biler kan passere, fx motorvejsgrænseovergang Ellund mellem Danmark og Tyskland, der ligger på E45 og blot er markeret med et skilt.

Uden for Schengen vil en grænseovergange som regel være ledsagede af paskontrol, og i nogle tilfælde ransagninger af biler, visiteringer eller lignende.

En grænseovergang behøver ikke at ligge mellem to lande, men kan godt ligge i en lufthavn, selvom den ligger langt fra nærmeste grænse.

Toldkontrol vil ofte finde sted ved en grænseovergang. Mange lande i verden har et specielt politi, der står for dette (fx U.S. Customs and Border Protection).

Referencer 

Grænser
Janet Cooke (journalist)

Janet Cooke (født 23. juli 1954) er en amerikansk journalist, som var ansat på The Washington Post. 

Cooke blev kendt/ berygtet, da hun i 1981 vant Pulitzerprisen, for at have skrevet en historie om en otte år gammel heroinmisbruger ved navn Jimmy.

Det viste sig senere historien var et falsum.

Efter afsløringen af den fabrikerede historie, blev Cooke afskediget og måtte tilbagelevere prisen.

Eksterne henvisninger 
 Post Reporter's Pulitzer Prize Is Withdrawn. Pulitzer Board Withdraws Post Reporter's Prize 
 Washington Post Archives - Jimmy’s World, den fabrikerede historie  

Journalister fra USA
Svindlere fra USA
Lucas Tuan Minh Hoang

Lucas Tuan Minh Hoang er en dansk solist og korsanger med vietnamesiske aner. Han har bl.a. optrådt på TV og med navne som Tina Dickow, Barbara Moleko, Bobby McFerrin, Martin Brygmann, Julie Berthelsen, Vocal Line, TV-2, Jesper Lundgaard m.fl.

Lucas Tuan er ansat som sanglærer ved det Det Jyske Musikkonservatorium og har siden 2008 lavet teambuilding med sang og dans for danske virksomheder heriblandt Folketingets Administration.

Personprofil - Det Jyske Musikkonservatorium

Hjemmeside - Lucas Tuan

Bookingbureu

Noter 

Tjek fødselsår
Musikere fra Danmark
Nederrhinske-vestfalske Rigskreds

Den Nederrhinske-vestfalske Rigskreds (tysk: Der Niederrheinisch-Westfälische Reichskreis) var en rigskreds i det Tysk-Romerske Rige. Kredsen blev oprettet omkring år 1500 som en af 6 kredse (i 1512 udvidet med 4), og den bestod til 1806.

Rigskredsen bestod af Nordvesttyskland samt dele af nutidens Holland, Belgien og Luxembourg. Oprindeligt kredsen kaldt for: Nederlandske-vestfalske rigskreds (tysk: Niederländisch''-Westfälischer Reichskreis).

Området omfattede blandt andet Fyrstbispedømmet Liège. Hertugdømmet Geldern (indtil 1548), Nassau-Dillenburg, Oldenborg, Arenberg-Meppen, Grevskabet Bentheim, Corvey, Schleiden, Utrecht, Aachen, Cambrai (fransk fra 1677), Herford, Köln og Dortmund.

Eksterne henvisninger 
 Imperial Circles in the 16th Century  Historiske kort over Tyskland (engelsk)

 
Rigskredse i det tysk-romerske rige
Swift Gamma-Ray Burst Mission

Swift Gamma-Ray Burst Mission består af et rumteleskop kaldet Swift (: "hurtig i vendingen"), der blev opsendt i kredsløb den 20. november 2004, kl. 17:16:00 UTC med en Delta II 7320-10C. Missionen blev/bliver ledet Principal Investigator dr. Neil Gehrels, NASA Goddard Space Flight Center. Missionen blev udviklet i et fælles partnerskab mellem Goddard og et internationalt konsortium bestående af USA, Storbritannien og Italien. Missionen er en del af NASAs Medium Explorer Program (MIDEX). Mission bliver styret fra Pennsylvania State University.

Swift arbejder i flere bølgelængder og er et rumteleskop dedikeret til udforskning af gammaglimt (GRB). Swifts tre instrumenter arbejder sammen for at observere gammaglimt og deres eftergløder i gammastråler, røntgenstråler, ultraviolette og synlige elektromagnetiske bølgelængdebånd.

Eksterne henvisninger 

 NASA Swift site at GSFC
 UK Swift site
 Swift Mission Director's Status Report Log
 Sonoma State University Swift website
 Penn State Swift Mission Operations Center site

Rumobservatorier
W. M. Keck Observatoriet

W. M. Keck Observatoriet er et to teleskopers astronomisk observatorium, der er bygget i en højde over vandoverfladen på 4.145 meter nær toppen af Mauna Kea i den amerikanske stat Hawaii.  

Begge teleskoper har primærspejle på 10 meter i diameter - og de er pt (2014) nogle af de største optiske teleskoper i brug i verden.  Kombinationen af den gode placering, stor optik - og innovative instrumenter gør at teleskoperne er de to mest videnskabeligt produktive teleskoper på jorden.

Eksternal henvisninger

 W. M. Keck Observatory (official site)
 Mauna Kea Observatories (official site)
 Keck Observatory Archive (KOA)
 Lawrence Berkeley Lab, Revolution in telescope design 
 Indigenous Controversy 

Astronomiske observatorier
Bygninger, konstruktioner og anlæg i Hawaii
Kong Hans Kælder

Kong Hans Kælder er en dansk gourmetrestaurant i Vingårdstræde i København. Restauranten blev åbnet i efteråret 1976 af Lene og Sven Grønlykke fra Løgismose sammen med Inge og Klaus Rifbjerg og er dermed Danmarks ældste gourmetrestaurant. Den modtog som den første restaurant i Danmark en Michelinstjerne i 1983.

Kong Hans Kælder er medlem af Relais & Châteaux, der er en international sammenslutning af luksushoteller og restauranter. Restauranten var indtil februar 2016 ejet af Løgismose, der solgte til Flemming Skouboe.

Historie 
Resturanten blev grundlagt af Lene og Sven Grønlykke i 1976. Den ligger i Vingårdstræde i Kong Hans' Vingårds kælder, som restauranten tog navn efter. Bygningen var Kong Hans' vingård. Han var konge fra 1481 til 1513 og huset er et af de ældste i København. Den første køkkenchef var den franske Michel Michaud.

Ved åbningen fik restauranten en del omtale fra forargede gæster og Ekstra Bladets madanmelder, der brokkede sig over priserne.

I 1981 fik grundlæggerne Rifbjerg og Grønlykke hentet Daniel Letz til Danmark fra Frankrig, for at overtage restauranten. To år senere, i 1983, modtog spisestedet som det første i Danmark en stjerne i den eftertragtede franske madguide Michelinguiden under køkkenchefen Daniel Letz. Letz blev udskiftet i 1996 af den sønderjyske Thomas Rode.

I 2001 modtog Kongs Hans Kælder Champagneprisen.

I 2014 mistede restauranten sin michelinstjerne efter 30 år som følge af, at køkkenet var gået fra det klassisk franske køkke over til såkaldt paleomad under køkkenchef Thomas Rode. Rode havde forladt restauranten kort inden.

Rode blev fulgt af Mark Lundgaard, og siden har restauranten forsøgt at finde tilbage til det franske køkken, og i 2016 genvandt restauranten sin stjerne i Michelinguiden. Få dage efter blev Kong Hans købt af Flemming Skouboe, manden bag LM Glasfiber. Restauranten har bevaret sin Michelin-stjerne i både 2017 og 2018.

I 2021 modtog restauranten for første gang 2 stjerner.

Køkkenchefer 
 Michel Michaud (1976 - 1980)
 Daniel Letz (1981 - 1996)
 Thomas Rode (1996 - 2014)
 Mark Lundgaard (2014 - )

Referencer 

Værtshuse og spisesteder i København
Danske restauranter med Michelin-stjerne
Danske virksomheder etableret i 1976
Indre By (København)
Modtagere af Champagneprisen
Rieste

Rieste er en kommune med godt 3.300 indbyggere (2013) beliggende i Samtgemeinde Bersenbrück, i den nordlige del af Landkreis Osnabrück, i den tyske delstat Niedersachsen.

Geografi 
Rieste er en statanerkendt rekreeationsby i det nen nordlige del af Osnabrücker Land. Floden Hase løber gennem kommunen fra syd mod nord, og er delt i Hohe og Tiefe Hase. Mod vest hører 5 % af arealet af Alfsee til Rieste.

Nabokommuner 
Rieste grænser mod nord til Gehrde og Bersenbrück, mod vest til Alfhausen, mod yd til Bramsche og mod øst til Neuenkirchen-Vörden i Landkreis Vechta.

Inddeling 
I kommunen ligger ud over Rieste den lille bebyggelse Bieste.

Eksterne kilder/henvisninger 

 Byens websted

Kommuner i Niedersachsen